Predkladacia správa

Vláda Slovenskej republiky v súlade s ustanovením článku II. ods. 3 Kolektívnej zmluvy vyššieho stupňa v štátnej službe na rok 2004 uznesením č. 412/2004 zvýšila s účinnosťou od 1. augusta 2004 platové tarify štátnych zamestnancov o 7 %. Uvedené zvýšenie sa týka aj štátnych zamestnancov – predstavených v politickej funkcii podľa § 5 ods. 3 písm. b) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov.
V súlade s ustanovením § 102 ods. 1 zákona č. 312/2001 Z.z. predkladám vláde Slovenskej republiky návrh na určenie výšky a zloženia funkčných platov prednostov krajských pozemkových úradov, prednostov krajských lesných úradov a riaditeľov obvodných pozemkových úradov, ktorých do funkcie vymenovala vláda Slovenskej republiky.
Do návrhu nie sú zahrnutí prednostovia obvodných lesných úradov, ktorých v dôsledku nadobudnutia účinnosti zákona č. 408/2004 Z.z. od 1. augusta 2004 už nevymenúva vláda Slovenskej republiky.
V návrhu na určenie výšky funkčných platov je premietnutá skutočnosť, že niektoré úrady sú správcami a prevádzkovateľmi budov, v ktorých sídlia.
Materiál, vzhľadom na jeho charakter, nebol predmetom pripomienkového konania. 
V zmysle ustanovenia § 101 zákona č. č. 312/2001 Z.z. o štátnej službe a o zmene a doplnení niektorých zákonov v znení neskorších predpisov sa údaje o plate nesprístupňujú.